Väike Rannavärav

Väike Rannavärav oli Tallinna linnamüüri kaguosas Vene tänava lähedal olnud kaitseehitis. Tallinna entsüklopeedia. II köide Tallinn: Eesti Entsüklopeediakirjastuse AS, 2004. Lk 339 Peavärav asus Brookusplatsi juures Vene ja Olevimäe tänava nurgal. 

Ajaloos on selle kasutatud ka nimetusi "weike rannawärraw"; "minor strantporte, porta"; "parva Strandporte"; "arenae, porta"; "porta arene"; "porta sant"; "Lutteke Strantporte"; "luttke strantporte"; "minor Strandporte"; "Sandporte"Väike Rannavärav, Päring kohanimeandmebaasist. Eesti kohanimed, (vaadatud 14.11.2020).

Ehitist on esmamainitud 1360. aastal nimega Liivavärav. Väikese rannaväravana on seda mainitud 1373. 

15. sajandil ehitati ehitis oluliselt ümber ja arvatavasti oli peatorn viie-kuuekorruseline ja umbes 20 m kõrge. Ehitis lammutati enamikus 1779 ja lõplikult 1887.

Nelinurksest peaväravatornist viis väravakäik samuti nelinurkse Väikese Rannavärava eesväravani Olevimäe ja Uue tänava nurgal, üle vana vallikraavi hilisema Uue tänava kohal viis sildJaak Juske, Lugu ühest unustusse vajunud Tallinna linnaväravast, forte.delfi.ee, 22.04.2018.

Praegune Väikese Rannavärava tänav tähistab kohta, kust Väikese Rannavärava vallivärava juurest läks puust sild üle uue vallikraavi. 1887. aastal lammutati ka vallivärav ja kõdunenud silla asemele ehitati tänav üle Mere puiestee sihi Tuukri tänavani Tallinna sadamasse. Ainsa esialgse hoonena on kunagisest suurest kindlustusest Uue tänava ääres alles vallivärava vahimaja.

Aastatel 1903–1923 tegutses Väikese Rannavärava esisel alal vanakraamiturg. 
 Väikese Rannavärava bastion 
pisi|Väikese Rannavärava bastion
Väikesest Rannaväravast paremale poole ehitati 17. sajandi keskpaigas Väikese Rannavärava bastion, bastioni kivikonstruktsioonid taastati aastatel 1984–1987.
Vaata ka
Suur Rannavärav
Väikese Rannavärava bastion
Viited

Kategooria:Tallinna linnamüüri väravad